**PROGRAMUL OPERAŢIONAL CAPITAL UMAN**

**Axa prioritară 6 – *Educaţie şi competenţe***

**Obiectivul tematic 10:** *Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții*

**Prioritatea de investiții 10.iv:** *Sporirea relevanţei pe piaţa forţelor de muncă a educaţiei şi a sistemelor de formare, facilitarea tranziţiei de la educaţie la piaţa forţelor de muncă  şi consolidarea formării  şi a sistemelor de formare profesională, precum şi a calităţii lor, inclusiv prin mecanisme de anticipare a competenţelor, adaptarea programelor de învăţământ şi instituirea şi dezvoltarea unor sisteme de învăţare la locul de muncă, inclusiv a unor sisteme de învăţare duală  şi programe de ucenicie*

**Obiectivul specific 6.13** *Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI*

**GHIDUL SOLICITANTULUI CONDIȚII SPECIFICE**

***Innotech Student***

***Aprilie 2020***

**CUPRINS**

[1 CAPITOLUL 1. Informații despre apelul de proiecte 3](#_Toc38620331)

[1.1 Axa prioritară, prioritatea de investiții, obiectivul specific/ obiectivele specifice al/e programului operational 3](#_Toc38620332)

[1.1.1 Context 3](#_Toc38620333)

[1.2 Tipul apelului de proiecte și perioada de depunere a propunerilor de proiecte 8](#_Toc38620334)

[1.2.1 Acțiunile sprijinite în cadrul apelului 9](#_Toc38620335)

[1.2.2 Teme secundare FSE 20](#_Toc38620336)

[1.2.3 Teme orizontale 21](#_Toc38620337)

[1.2.4 Informare și publicitate 22](#_Toc38620338)

[1.3 Tipuri de solicitanți şi parteneri eligibili în cadrul apelului 22](#_Toc38620339)

[1.4 Durata de implementare a proiectului 24](#_Toc38620340)

[1.5 Grupul țintă al proiectului 24](#_Toc38620341)

[1.6 Indicatorii aplicabili proiectului 25](#_Toc38620342)

[1.7 Alocarea financiară stabilită pentru apelul de proiecte 26](#_Toc38620343)

[1.8 Valoarea maximă a proiectului 27](#_Toc38620344)

[1.8.1 Cofinanțarea națională (cofinanțarea publică și cofinanțarea proprie) 27](#_Toc38620345)

[1.9 Regiunea/ regiunile de dezvoltare vizate de apel 28](#_Toc38620346)

[2 CAPITOLUL 2. Reguli pentru acordarea finanțării 28](#_Toc38620347)

[2.1 Eligibilitatea solicitantului și a partenerilor 28](#_Toc38620348)

[2.2 Eligibilitatea proiectului 28](#_Toc38620349)

[2.3 Eligibilitatea cheltuielilor 28](#_Toc38620350)

[CAPITOLUL 3. Completarea cererii de finanțare 37](#_Toc38620351)

[CAPITOLUL 4. Procesul de evaluare și selecție a proiectelor 37](#_Toc38620352)

[CAPITOLUL 5. Depunerea și soluționarea contestațiilor 37](#_Toc38620353)

[CAPITOLUL 6. Contractarea proiectelor – descrierea procesului 38](#_Toc38620354)

[CAPITOLUL 7. ANEXE 38](#_Toc38620355)

# CAPITOLUL 1. Informații despre apelul de proiecte

## Axa prioritară, prioritatea de investiții, obiectivul specific/ obiectivele specifice al/e programului operational

**Axa prioritară 6 – *Educaţie şi competenţe***

**Obiectivul tematic 10: *Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții***

**Prioritatea de investiții 10.iv: *Sporirea relevanţei pe piaţa forţelor de muncă a educaţiei şi a sistemelor de formare, facilitarea tranziţiei de la educaţie la piaţa forţelor de muncă  şi consolidarea formării  şi a sistemelor de formare profesională, precum şi a calităţii lor, inclusiv prin mecanisme de anticipare a competenţelor, adaptarea programelor de învăţământ şi instituirea şi dezvoltarea unor sisteme de învăţare la locul de muncă, inclusiv a unor sisteme de învăţare duală  şi programe de ucenicie***

**Obiectivul specific 6.13 Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI**

**Rezultate așteptate:**

* Rata crescută de participare a studenţilor la programele din cadrul parteneriatelor nou înființate/dezvoltate, inclusiv prin formarea de competente antreprenoriale care să faciliteze inserția pe piața muncii a absolvenților de studii terțiare
* Rata crescuta de ocupare a absolvenților de învățământ terțiar in corelare cu nevoile pieței muncii

## Context

În semestrul al IIlea al anului 2016, în cadrul cercetării statistice “Ancheta forţei de muncă în gospodării (AMIGO)”, Institutul Național de Statistică a realizat Cercetarea “Accesul tinerilor pe piaţa muncii[[1]](#footnote-1)”, având ca obiectiv asigurarea informaţiilor referitoare la:

* nivelul de studii al tinerilor şi identificarea aspectelor care ar putea influenţa perspectivele lor de carieră;
* situaţia tinerilor pe piaţa muncii;
* demersurile individuale ale tinerilor pentru a găsi un loc de muncă şi sprijinul pe care tinerii îl primesc în vederea găsirii unui loc de muncă; evaluarea percepţiilor tinerilor cu privire la măsura în care nivelul lor de studii corespunde exigenţelor locului lor de muncă actual.

Prin ancheta complementară s-au colectat, pentru populația țintă, informații referitoare la:

* experiența profesională dobândită în timpul studiilor și legătura acesteia cu programa școlară;
* motivul principal al părăsirii sau necontinuării educației;
* ajutorul primit din partea agenției naţionale de ocupare în vederea găsirii unui loc de muncă;
* metoda prin care a fost găsit locul de muncă actual;
* gradul de adecvare al nivelului de instruire absolvit la cerințele locului de muncă actual;
* disponibilitatea de a-și schimba reședința în vederea ocupării unui loc de muncă;
* disponibilitatea pentru deplasări lungi în vederea ocupării unui loc de muncă.

Dintre cei 4876 mii tineri de 15-34 ani care au făcut obiectul modulului “Accesul tinerilor pe piaţa muncii”, peste două treimi (3388 mii persoane reprezentând 69,5%) îşi încheiaseră studiile, nefiind cuprinse, la momentul anchetei, într-o formă de instruire din cadrul sistemului naţional de educaţie. Vârsta medie la data părăsirii sistemului naţional de educaţie a fost de 18,5 ani, pe sexe aceasta având valori foarte apropiate (18,4 ani la persoanele de sex masculin faţă de 18,6 ani la persoanele de sex feminin), dar cu diferenţe mari pe medii de rezidenţă (19,7 ani în mediul urban faţă de 17,1 ani în mediul rural). Repartizarea persoanelor de 15-34 ani care au ieşit din sistemul naţional de educaţie după nivelul şcolii de cel mai înalt nivel absolvite relevă faptul că peste jumătate dintre acestea îşi încheiaseră studiile după absolvirea unei instituţii de învăţământ de nivel mediu (53,5%), în principal licee (40,9%). Cei mai mulţi considerau că nivelul de instruire absolvit este suficient, acesta fiind principalul motiv pentru care nu şi-au continuat studiile (1324 mii, reprezentând 39,1% din totalul tinerilor care şi-au încheiat educaţia). Mai puţin de unul din zece (8,9%) dintre tinerii de 15-34 ani care au absolvit o şcoală în cadrul sistemului naţional de educație, au declarat că au muncit în timpul studiilor de cel mai înalt nivel absolvite. La momentul realizării anchetei, numărul tinerilor ocupaţi era de 2507 mii persoane. Restul de 2369 mii tineri nu lucrau, dintre aceştia 278 mii fiind șomeri, iar 2091 mii persoane inactive. Deși la prima vedere populația de 15-34 ani se caracterizează prin rate reduse de ocupare (51,4%) și rată ridicată a șomajului (10,0%), valorile indicatorilor respectivi sunt în mare măsură rezultatul procesului, normal, de tranziție de la școală la muncă, pe care tinerii îl parcurg în acest interval de vârstă. Examinând principalii indicatori ai participării la activitatea economică pentru tinerii care la data anchetei părăsiseră deja sistemul naţional de educaţie, în corelaţie cu timpul scurs de la încetarea studiilor se constată că pe măsura creşterii vechimii pe piaţa muncii, rata de ocupare tinde să crească (ajungând la 73,6% pentru tinerii care au părăsit educaţia de 24 luni sau mai mult) concomitent cu reducerea ratei şomajului (8,9%), dar şi cu creşterea uşoară a ponderii populaţiei

inactive în categoria respectivă de persoane (în special în cazul femeilor). Aproape trei sferturi (74,6%) dintre tinerii ocupaţi erau salariaţi, în marea lor majoritate cu regim de lucru permanent; 50,4% lucrau în sectorul serviciilor, 28,5% în industrie şi construcţii şi 21,1% în sectorul agricol. Cele mai de succes metode de găsire a unui loc de muncă sunt contactarea directă a angajatorului (49,3% dintre tinerii care lucrau găsindu-şi locul de muncă actual prin această metodă) şi apelul la rude, cunoştinţe sau prieteni (metodă prin care 28,8% dintre tineri şi-au găsit locul de muncă). 44,1% dintre tinerii ocupaţi consideră că nivelul de studii pe care îl au corespunde în mare măsură cerinţelor locului de muncă actual, iar alţi 35,3% considerau că studiile absolvite corespund ȋntr-ooarecare măsură ocupaţiei actuale. Mobilitatea forţei de muncă este extrem de scăzută, doar 3,8% dintre tinerii ocupaţi îşi schimbaseră reşedinţa pentru a obţine locul de muncă pe care îl aveau. Dintre aceştia, 64,8% erau bărbaţi şi 59,4% erau din mediul urban, iar pentru 1 din 10 tineri care lucrează, durata deplasării între locul de muncă şi casă depăşeşte o oră. Aproape 1 milion de tineri (969 mii) nici nu lucrau și nici nu erau cuprinși în educația formală, reprezentând 19,9% din populația țintă a anchetei şi 28% din numărul tinerilor care îşi încheiaseră studiile. Peste două treimi dintre aceştia erau femei (66,6%), marea majoritate a acestora fiind, conform propriei declaraţii, casnice. Doar 194 mii tineri (20,0% dintre tinerii neocupaţi, necuprinşi în educaţie) ar fi dispuşi să se mute dacă ar fi necesar să o facă pentru a ocupa un loc de muncă. Dintre aceştia, majoritatea ar accepta să se mute oriunde, chiar şi în străinătate (66,5%), restul acceptând doar o eventuală mutare într-o altă localitate din ţară. La întrebarea dacă ar accepta un loc de muncă în condiţiile în care durata deplasării între acesta şi adresa de reşedinţă ar fi mai mare de o oră, 35,9% dintre tinerii neocupaţi, necuprinşi în educaţie au furnizat un răspuns pozitiv.

În ceea ce priveşte domeniile de pregătire, din cei 4817 mii de tineri de 15-34 ani care au absolvit o şcoală în cadrul sistemului naţional de educaţie (cel puţin învăţământ primar) 46,0% urmaseră, în cadrul celui mai înalt nivel de instruire absolvit, programe și calificări generale. Ponderea a fost de 92,1% în cazul persoanelor de 15-19 ani şi de 30,1% în cazul persoanelor de 25-34 ani. Au absolvit domenii specifice ingineriei şi construcţiilor 22,7% dintre tinerii care au făcut obiectul anchetei, iar 7,6% au absolvit programe educaţionale în domeniul afacerilor administraţiei şi dreptului.

În ceea ce privește absolvenții de învățământ superior se constată următoarele date statistice: din totalul de 4817 mii de tineri cu vârsta cuprinsă între 15 și 34 de ani, numărul absolvenților de învățământ superior este de 708,56 mii din care 53,75% sunt persoane de gen feminin iar 46,25% de gen masculin. În ceea ce privește mediul de proveniență 85,24% provin din mediul urban și doar 14,75% provin din mediul rural. Un element important relevat de datele statistice furnizate de către INS este cel legat de experiența profesională a tinerilor absolvenți de studii superioare – astfel din totalul de 708,56 mii de tineri absolvenți de studii superioare doar 16,70% au dobândit experiență profesională[[2]](#footnote-2) în timpul studiilor. Dacă în ceea ce privește împărțirea pe gen a absolvenților de studii superioare care au dobândit experiență în perioada studiilor absolvite nu se constată diferențe majore (16,53% în cazul persoanelor de gen feminin și respectiv 16,90% în cazul persoanelor de gen masculin), datele statistice furnizate de INS relevă o diferență majoră în cazul mediilor de proveniență a subiecților, astfel 20,16% din absolvenții de studii superioare proveniți din mediul rural au muncit în timpul studiilor în timp ce doar 16,10% din absolvenții de studii superioare proveniți din mediul urban au muncit în timpul studiilor. Un aspect îngrijorător al datelor statistice publicate de către INS este cel al participării la educație și formare după finalizarea studiilor, astfel 93.32% din tinerii care au finalizat studii superioare nu urmează nici o formă de educație sau formare după finalizarea studiilor. În ceea ce privește gradul de ocupare al tinerilor care au absolvit studii superioare se constată, după cum era și firesc o rată de ocupare mai mare decât totalul ratei de ocupare la nivelul tinerilor, datele statistice identifică un grad de ocupare de 89% a tinerilor absolvenți de studii superioare față de media de ocupare a tinerilor de doar 72,80%. Cu toate acestea aceleași date statistice indică faptul că ocuparea tinerilor absolvenți de studii superioare se realizează în termene relativ lungi astfel în primele 12 luni de la finalizarea studiilor doar 47,30% din tinerii absolvenți de studii superioare au fost ocupați, în perioada de timp de până la 24 de luni de la finalizarea studiilor superioare 79,6% din absolvenți au fost ocupați pe piața muncii, iar după 24 de luni de la finalizarea studiilor un procent de 90,4% din absolvenți erau ocupați. Datele statistice relevă discrepanțe seminificative cu privire la gradul de ocupare în funcție de gen (92.5% în cazul persoanelor de gen masculin și 86% în cazul persoanelor de gen feminin) dar și în funcție de mediul de proveniență (89,7% pentru persoanele din mediul urban și 84,8% pentru persoanele din mediul rural).

În ceea ce privește domeniile de activitate în care activează absolvenții de studii superioare – datele statistice indică o preponderență masivă a activității în domeniul serviciilor - 79,51% (din totalul de 596.123 tineri ocupați un număr de lucrează în domeniul serviciilor). Totodată un procent de 18,54% lucrează în domeniul industrial și al constucțiilor în timp ce doar 1,94% activează în Agricultură, silvicultură şi pescuit. Un ultim aspect ce trebuie menționat este faptul că din totalul de tineri absolvenți de studii superioare un total 596.123 tineri ocupați – un procent de 70,15% consideră că nivelul de insturire corespunde cerințelor locului de muncă actual într-o mare măsură în timp ce doar 9,33% consideră că nivelul de insturire corespunde într-o mică măsură sau deloc la cerințele locului de muncă actual.

**Abordarea Programului Operațional Capital Uman 2014-2020 cu privire la ocuparea absolvenților de învățământ superior:**

Prin intermediul prezentului apel de propuneri de proiecte, se are în vedere consolidarea gradului de ocupare al absolvenților de învățământ superior în domenii de activitate identificate ca fiind de viitor în vederea dezvoltării unei economii competitive bazată pe cunoaștere. Totodată, se are în vedere reducerea perioadei de timp de la absolvirea studiilor superioare până la ocuparea pe piața muncii a absolvenților.

Uniunea Europeană, prin politica de competitivitate, și-a stabilit ca obiectiv crearea unor condiții optime pentru competitivitate prin accelerarea adaptării industriei la schimbările structurale, încurajarea unui mediu favorabil inițiativei și dezvoltării întreprinderilor, în special a întreprinderilor mici și mijlocii, promovarea unui mediu propice cooperării dintre întreprinderi și favorizarea unei mai bune exploatări a potențialului industrial al politicilor de inovare, cercetare și dezvoltare tehnologică, politici de o importanță crucială în contextul concurenței mondiale. România este încadrată la nivel european în grupul țărilor care vin din urmă (catching-up)[[3]](#footnote-3), alături de Bulgaria, Cehia, Polonia, Ungaria, Slovacia, Letonia și Lituania, poziționare care stabilește în linii generale contextul politicii de competitivitate pentru perioada următoare. Economia României se bazează preponderent pe servicii (67% din PIB), urmate de industria prelucrătoare (22% din PIB), agricultura (7% din PIB) și ale industrii non-prelucrătoare (4% din PIB)[[4]](#footnote-4). Analiza pieței muncii din România, din perspectiva modificării structurii ocupaționale, a relevat 3 mari categorii de ocupații: dominante, cele care și-au schimbat semnificativ conținutul și cele de străpungere. Indiferent de tipologia lor, majoritatea ocupațiilor au înregistrat schimbări în conținutul muncii, principalii factori generatori fiind adaptarea la nevoile clienților, creșterea competiției și retehnologizările.

Dezvoltarea și extinderea sectorului privat, necesitatea acestuia de a-și stabiliza anumite segmente de piață au determinat dezvoltarea unor politici „orientate către beneficiar/client” la nivelul firmelor și, deci, creșterea rolului unor factori, precum „adaptarea la nevoile clienților” și „creșterea competiției în domeniu”.

Strategia Națională pentru Competitivitate 2015-2020[[5]](#footnote-5) (SNC) a identificat următoarele sectoare economice cu potențial competitiv care se corelează cu domeniile de specializare inteligentă identificate în Strategia națională de cercetare, dezvoltare și inovare 2014 – 2020, conform tabelului de mai jos.

|  |  |  |  |  |  |  |
| --- | --- | --- | --- | --- | --- | --- |
| Domenii de specializare inteligentă din Strategia CDI 2014-2020 | | Bio-economia | Tehnologia informațiilor și a comunicațiilor spațiu și securitate | Energie, mediu și schimbări climatice | Eco- nano-tehnologii și materiale avansate | Sănătate |
| Sectoare economice cu potențial competitiv | |
| Rol economic important și cu influență asupra ocupării | Turism și ecoturism | √ |  | √ |  | √ |
| Textile și pielărie |  |  |  | √ |  |
| Lemn și mobilă |  |  |  | √ |  |
| Construcții | √ |  | √ | √ |  |
| Industrii creative |  | √ |  | √ | √ |
| Dinamica competitivă | Industria auto și componente |  | √ |  | √ |  |
| Tehnologia informației și comunicațiilor |  | √ |  |  |  |
| Procesarea alimentelor și a băuturilor | √ |  |  | √ | √ |
| Inovare, dezvoltare tehnologică și valoare adăugată | Sănătate și produse farmaceutice | √ |  |  | √ | √ |
| Energie și management de mediu | √ | √ | √ |  |  |
| Bioeconomie (agricultură, silvicultură, pescuit și acvacultură), biofarmaceutică și biotehnologii | √ |  | √ | √ | √ |

În plus, prin H.G.nr. 640/2018 privind modificarea Strategiei naționale pentru competitivitate 2015-2020, aprobată prin Hotărârea Guvernului nr. 775/2015 se subliniază rolul distribuției ca domeniu orizontal care poate contribui la competitivitatea sectoarelor de viitor identificate în strategie:

”Pe lângă sectoarele productive de viitor identificate ca fiind sectoare cu potențial de export și de specializare inteligentă, pentru asigurarea competitivității economiei românești pe ansamblu, este nevoie și de un sistem de distribuție eficient care să asigure legătura între produsele sectoarelor identificate ca fiind de viitor și utilizatorii finali în siguranță și cu costuri minime.”

În acest context, alocările de fonduri pentru perioada 2014-2020 ar trebui să se axeze pe stimularea dezvoltării întreprinderilor mici și mijlocii care activează în sectoarele economice cu potențial competitiv identificate conform SNC și în domenile de specializare inteligentă conform SNCDI. În acest sens, în cadrul prezentului apel de propuneri de proiecte se are în vedere furnizarea de sprijin pentru dezvoltarea de întreprinderi care urmează să activeze în sectoarele economice cu potențial competitiv identificare prin SNC și care au în vedere dezvoltarea în domeniile și subdomeniile de dezvoltare inteligentă și sănătate identificate prin SNCDI.

## Tipul apelului de proiecte și perioada de depunere a propunerilor de proiecte

Apel de tip competitiv, cu termen limită de depunere.

Prezentul apel este dedicat exclusiv regiunilor mai puțin dezvoltate (Centru, Sud-Est, Sud Muntenia, Nord-Est, Nord-Vest, Vest, Sud-Vest Oltenia), regiunea București-Ilfov fiind exceptată de la finanțare pentru prezentul apel de propuneri de proiecte.

**SISTEMUL INFORMATIC MySMIS 2014 VA FI DESCHIS ÎN DATA DE \_\_\_\_\_\_\_\_\_\_\_\_ ORA 16.00** **ŞI SE VA ÎNCHIDE ÎN DATA DE \_\_\_\_\_\_\_\_\_\_\_, ORA 16.00.**

## Acțiunile sprijinite în cadrul apelului

**Etapa I de implementare: Organizarea și derularea programe de învăţare prin experienţă practică, furnizarea de servicii de consiliere şi orientare profesională axate pe dobândirea de competenţe antreprenoriale, formarea de competente antreprenoriale, inclusiv prin întreprinderea simulată în sectoarele economice cu potențial competitiv identificate conform SNC şi din domeniile de specializare inteligentă conform SNCDI adresate studenților (ISCED 4-8)**

**Activitatea 1: Campanie de informare a publicului cu privire la programul de formare antreprenorială, precum și cu privire la metodologia de selecție a grupului țintă și, ulterior, a planurilor de afaceri ce vor fi sprijinite în cadrul proiectului. (activitate obligatorie)**

Administratorul schemei de antreprenoriat, în calitate de beneficiar al contractului de finanțare, va prezenta publicului elementele specifice ale proiectului, cu accent pe oportunitățile oferite și principalele condiții pentru a beneficia de acestea. Administratorul schemei de antreprenoriat va descrie mijloacele de informare pe care le va folosi în realizarea acestei activități.

**Activitatea 2 Selectarea grupului țintă ce va participa la cursurile organizate în cadrul programului de formare antreprenorială (activitate obligatorie)**

Beneficiarul contractului de finanțare va selecta cel puțin 300 de persoane pentru a face parte din grupul țintă și a beneficia de sprijin în vederea dezvoltării de competențe antreprenoriale. Metodologia de selecție a grupului țintă va fi descrisă succint în cererea de finanțare, cu prezentarea criteriilor și a modalității de selecție. Procesul de selecție va fi pregătit și desfășurat astfel încât să asigure o procedură decizională transparentă, echidistantă și obiectivă.

**Activitatea 3 Derularea programului de formare antreprenorială (activitate obligatorie)**

În cadrul acestei activități se vor organiza cursuri de formare profesională în competențe antreprenoriale în conformitate cu prevederile OG 129/2000 privind formarea profesională a adulților. Programul de formare antreprenorială va avea atât o componentă teoretică, cât și o componentă practică, în conformitate cu prevederile legale în vigoare și va asigura pentru fiecare cursant un număr de minim 40 de ore de formare.

**Activitatea 4 Selectarea planurilor de afaceri ce vor fi finanțate în cadrul proiectului (activitate obligatorie)**

Administratorul schemei de antreprenoriat va descrie succint în cererea de finanțare metodologia de selecție a planurilor de afaceri, cu prezentarea criteriilor și a modalității de selecție. Procesul de selecție va fi pregătit și desfășurat astfel încât să asigure o procedură decizională transparentă, echidistantă și obiectivă, care să respecte prevederile schemei de minimis, ale prezentului ghid și ale legislației aplicabile. Metodologia va include aspectele considerate de solicitant ca esențiale pentru asigurarea îndeplinirii integrale a indicatorilor asumați.

Planurile de afaceri supuse procesului de selecție vor include minimum următoarele elemente:

* 1. descrierea afacerii și a strategiei de implementare a planului de afaceri (obiective, activități, rezultate, indicatori);
  2. analiza SWOT a afacerii;
  3. schema organizatorică și politica de resurse umane;
  4. descrierea produselor/ serviciilor/ lucrărilor care fac obiectul afacerii;
  5. analiza pieței de desfacere și a concurenței;
  6. strategia de marketing;
  7. proiecții financiare privind afacerea.

În cadrul procesului de selecție pot participa și persoane care nu au participat la cursurile de formare antreprenorială organizate de beneficiarul contractului de finanțare în cadrul proiectului, dar care se încadrează în categoriile de grup țintă eligibile.

Planurile de afaceri selectate în această etapă vor beneficia de ajutor de minimis acordat pentru punerea acestora în aplicare.

În selectarea planurilor de afaceri, beneficiarul va respecta următoarele condiții:

* Nu vor putea fi selectate în vederea finanțării planuri de afaceri ce se adresează activităților economice enumerate la art. 5 din schema de ajutor de minimis asociată acestui program de finanțare.
* Numărul de persoane care beneficiază de ajutor de minimis fără să fi participat la programul de formare antreprenorială organizat în cadrul proiectului nu va putea depăși 10% din numărul total de persoane beneficiare de ajutor de minimis acordate în cadrul proiectului.

Planurile de afaceri vor fi supuse aprobării unui juriu în care vor fi implicați ai mediului de afaceri și ai patronatelor din aria de implementare a proiectului, cu respectarea principiilor de incompatibilitate și confidențialitate.

Juriul va avea în vedere aplicarea unui mecanism de evaluare și selecție a planurilor de afaceri bazat pe următoarele principii:

* Nu vor fi finanțate două sau mai multe planuri de afaceri, propuse de persoane diferite, identice sau cu un grad foarte mare de asemănare în ceea ce privește descrierea segmentului de piață, planului de management și marketing și bugetul detaliat.
* Planurile de afaceri propuse spre finanțare vor reflecta realitatea segmentului de piață vizat și vor fi fundamentate tehnic și economic, pornind de la informații verificabile în zona geografică de implementare a proiectului.

În cadrul prezentului apel de propuneri de proiecte vor putea fi selectate spre finanțare, exclusiv planuri de afaceri care vizează dezvoltarea de întreprinderi care activează în sectoarele competitive identificate prin intermediul SNC și care au în vedere dezvoltarea în domeniile și subdomeniile de dezvoltare inteligentă și sănătate identificate prin SNCDI. În acest sens vor fi finanțate doar acele întreprinderi care urmează să deruleze activități economice în baza unui cod CAEN/unor coduri CAEN menționate în anexa 4 *Lista codurilor CAEN aferente direcţiilor de politică industrială menţionate în Strategia Naţională pentru Competitivitate 2014-2020* și care vizează dezvoltarea activității în domeniile de dezvoltare inteligentă și sănătate identificate prin SNCDI (lista domeniilor de dezvoltare inteligentă și sănătate este prezentată în anexa 4 bis la Ghidul Solicitantului Condiții Specifice – anexa 4 bis L*ista domeniilor si subdomeniilor de specializare inteligenta si sanatate*). Întreprinderile sprijinite pot dezvolta în paralel și alte activități economice, ce nu se încadrează în sectoarele economice competitive identificate prin SNC și în alte domenii decât cele de dezvoltare inteligentă și sănătate identificate prin SNCDI, dar **sprijinul financiar nerambursabil de minimis va fi utilizat în mod exclusiv pentru dezvoltarea întreprinderii în sectoarele competitive identificate prin intermediul SNC și care au în vedere dezvoltarea în domeniile și subdomeniile de dezvoltare inteligentă și sănătate identificate prin SNCDI**.

Juriul va evalua și selecta planurile de afaceri pe baza metodologiei descrise în cadrul cererii de finanțare de catre administratorul schemei de antreprenoriat, care va asigura principii și criterii transparente şi nediscriminatorii, în cadrul unui proces care va viza minimum elementele menționate mai sus ca parte a planurilor de afaceri. Metodologia de evaluare și selectare a planurilor de afaceri va fi descrisa in cererea de finanțare. În cazul în care, în urma unor verificări ulterioare, Autoritatea de Management, Organismul Intermediar sau orice altă instituție publică cu atribuții de monitorizare, audit sau control va identifica elemente care demonstrează că una sau mai multe întreprinderi au beneficiat de finanțare în baza unui plan de afaceri care nu a fost elaborat respectând principiile sau criteriile enumerate mai sus, cheltuielile aferente vor fi considerate neeligibile, iar indicatorii asociați acelei/ acelor întreprinderi vor fi considerați nerealizați. Doar pentru planurile de afaceri aprobate de către acest juriu se va acorda sprijin financiar în cadrul proiectului, în etapa a II-a, pentru înființarea întreprinderii, precum şi pentru dezvoltarea acesteia după înfiinţarea afacerii.

**Activitatea 5 Organizarea și derularea de întreprinderi simulate (activitate obligatorie)**

Întreprinderea simulată este o metodă interactivă de învățare care vizează dezvoltarea spiritului antreprenorial al persoanelor din grupul țintă al căror plan de afaceri a fost selectat pentru finanțare, prin integrarea și aplicarea interdisciplinară a cunoștințelor și competențelor dobândite în pregătirea profesională. Scopul acestei metode didactice este dezvoltarea competențelor antreprenoriale prin simularea proceselor și a activităților care au loc într-o întreprindere reală și relațiile cu mediul extern. Întreprinderea simulată facilitează dezvoltarea cunoștințelor tehnico-economice și juridice necesare într-o întreprindere reală, formând aptitudini și competențe care pot fi aplicate în majoritatea ramurilor economice/industriale.

**Activitatea 6 Efectuarea de stagii de practică (activitate obligatorie)**

Persoanele ale căror planuri de afaceri au fost selectate în vederea acordării ulterioare a ajutorului de minimis, în cadrul întreprinderilor pe care le vor înființa, vor efectua, obligatoriu, câte un stagiu de practică organizat în cadrul unei întreprinderi existente, funcționale, a cărei activitate economică face parte din aceeași grupă CAEN cu cea aferentă planului de afaceri selectat.

Stagiul va avea o durată minimă de 40 de ore și se va desfășura la sediul social sau, după caz, la punctul de lucru al întreprinderii selectate.

Administratorul schemei de antreprenoriat va intermedia identificarea întreprinderii în care va avea loc stagiul de practică. Pe perioada desfășurării acestuia, stagiarii vor fi coordonați și îndrumați de un reprezentant al întreprinderii, cu rol de mentor. Activitatea de coordonare și îndrumare a stagiarului va fi remunerată prin plata unui onorariu al cărui tarif orar va respecta plafoanele salariale prevăzute în Orientări privind accesarea finanțărilor în cadrul Programului Operațional Capital Uman 2014-2020.

Participarea la stagiul de practică va fi demonstrată prin prezentarea următoarelor documente:

* raport de stagiu de practică în care vor fi descrise activitățile la care a participat cursantul, semnat de cursant și de reprezentantul legal al întreprinderii;
* copia CIF sau extrasul ONRC al operatorului economic care asigură stagiul de practică, document care să justifice alegerea acestuia din punct de vedere al sectorului economic în care își desfășoară activitatea.

**Activitatea 7 Furnizarea, de către administratorul schemei de antreprenoriat, a serviciilor personalizate de consiliere/ consultanță/ mentorat ulterior finalizării procesului de selecție a planurilor de afaceri (activitate obligatorie)**

Aceste servicii vor fi oferite doar persoanelor selectate în vederea implementării planurilor de afaceri, completând cunoștințele și aptitudinile dobândite de aceștia în cadrul formării profesionale, în cadrul întreprinderilor simulate și a stagiilor de practică.

**Activitatea 8 Asigurarea înființării și demarării funcționării întreprinderilor ce vor realiza planurile de afaceri cu ajutor de minimis în cadrul proiectului (activitate obligatorie)**

Afacerile care fac obiectul planurilor selectate se vor derula în cadrul unor întreprinderi, așa cum sunt acestea definite în art. 2, alin. 1 și 2 din Legea nr. 346/2004 privind stimularea înființării şi dezvoltării întreprinderilor mici și mijlocii, cu modificările și completările ulterioare. Conform acestor prevederi legale, întreprinderea este ”orice formă de organizare a unei activități economice, autorizată potrivit legilor în vigoare să facă activități de producție, comerț sau prestări de servicii, în scopul obținerii de venituri, în condiții de concurență, respectiv: societăți reglementate de Legea societăților nr. 31/1990, republicată, cu modificările și completările ulterioare, societăți cooperative, persoane fizice autorizate, întreprinzători titulari ai unei întreprinderi individuale și întreprinderile familiale, autorizate potrivit dispozițiilor legale în vigoare, care desfășoară activități economice, precum și asociații și fundații, cooperative agricole și societăți agricole care desfășoară activități economice”.

Întreprinderile nou înființate vor trebui să aibă sediul social și, după caz, punctul/ punctele de lucru în regiunea de dezvoltare în care se implementează proiectul. Persoanele fizice care înființează afaceri nu trebuie să aibă calitatea de asociați majoritari în structura altor întreprinderi, la data semnării contractului de subvenție.

***Elemente generale privind implementarea etapei I:***

* Durata maximă de implementare a etapei I (toate cele 8 activități obligatorii) este de 8 luni.
* Pe perioada desfasurarii cursurilor de formare persoanele din grupul țintă pot beneficia de o subvenție în cuantum de maxim 5 lei/ora curs. Pe perioada derulării stagiului de practică și a activităților în întreprinderea simulată – persoanele din grupul țintă al căror plan de afaceri a fost selectat pentru finanțare pot beneficia de o subvenție în cuantum de maxim 750 de lei/persoană – condiționată de o rată de prezență de minim 90% din timpul total de derulare a celor două activități.
* La programul de formare profesională (activitatea 3, cf. Ghidului Solicitantului Condiții Specifice) vor participa un număr de minim 300 de persoane din grupul țintă. Rata minimă obligatorie de certificare a programului de formare este de 85% din totalul participanților la programul de formare.
* În cadrul concursului de planuri de afaceri vor fi selectate un număr de minim 14 planuri de afaceri care vor beneficia de sprijin financiar de minimis. Numărul planurilor de afaceri selectate va fi asumat în mod proporțional cu bugetul proiectului (a se vedea secțiunea 1.8 Valoarea maximă a proiectului din Ghidul Solicitantului Condiții Specifice) și cu numărul de locuri de muncă asumate de fiecare întreprindere în parte.
* Planurile de afaceri pot fi elaborate si depuse individual sau în echipă de mai multi membri ai grupului tinta participanți în cadrul cursurilor de formare.
* La activitățile de stagii de practică (activitatea 6 cf Ghidului Solicitantului Condiții Specifice) și la activitatea de întreprindere simulată (activitatea 5 cf Ghidului Solicitantului Condiții Specifice) vor participa doar acele persoane care al căror plan de afaceri a fost selectat spre finanțare în cadrul concursului de planuri de afaceri.
* Toate întreprinderile sprijinite trebuie să finalizeze procedurile legale de înființare, în conformitate cu legislația specifică aplicabilă, până cel târziu în luna a 8-a de implementare. Toate contractele de subvenție de minimis încheiate între administratorul schemei de minimis și beneficiarii ajutorului de minimis vor fi încheiate până cel târziu în ultima zi de implementare din luna 8 de implementare a proiectului. **Toate contractele de subvenție încheiate după ultima zi de implementare a lunii 8 de implementare a proiectului vor fi declarate neeligibile.**
* În cazul în care, pe perioada derulării activităților din etapa I de implementare, o persoană al cărui plan de afaceri a fost selectată spre finanțare în cadrul concursului de planuri de afaceri dorește să renunțe, sau nu demarează procedurile de înființare a întreprinderii care urmează să beneficieze de ajutor de minimis în timp util pentru a se putea semna contractul de subvenție – administratorul schemei de antreprenoriat poate decide înlocuirea acestuia cu următoarea persoană de pe lista de rezerve. În vederea asigurării unui tratament egal pentru toate persoanele care au participat la concursul de planuri de afaceri, prin notificarea de anunțare a rezultatelor concursului de planuri de afaceri, administratorul are obligația de a informa fiecare din participanții declarați câștigători care este data limită până la care trebuie demarate procedurile de înființare a întreprinderii precum și care sunt documentele care atestă demararea procesului de înființare a întreprinderii în funcție de tipul de întreprindere menționat în Planul de afaceri declarat câștigător.
* În scopul implementării în bune condiții a activității de formare antreprenorială și a furnizării serviciilor personalizate de consiliere/ consultanță/ mentorat administratorul de schemă de antreprenoriat poate include în echipa de proiect următorii experți cheie: expert formare antreprenorială (expertul care coordonează activitatea de formare antreprenorială) și coordonator activitate de mentorat (expertul care coordonează activitatea de consiliere/ consultanță/ mentorat). Persoana ce va ocupa poziția de expert formare antreprenorială va avea experiență în pregătirea și susținerea de sesiuni de formare în domeniul dezvoltării antreprenoriale. Persoana ce va ocupa poziția de coordonator activitate de mentorat va avea experiență în activități de mentorat și/ sau consultanță pentru dezvoltarea afacerilor și/sau experiență și cunoștințe în managementul și dezvoltarea unor întreprinderi.
* Etapa I de implementare se finalizează odată cu semnarea Contractelor de subvenție.

**Etapa II de implementare: Acordarea de sprijin financiar sub forma micro-granturilor pentru deschiderea unei afaceri**

**Activitatea 1 Decontarea de către administratorul schemei de antreprenoriat a sumelor aferente implementării planurilor de afaceri selectate în cadrul proiectului (activitate obligatorie)**

Cheltuielile aferente înființării și funcționării afacerilor înființate intră sub incidența ajutorului de minimis. Valoarea maximă acordată pentru planurile aprobate este de 100.000 euro/ plan de afaceri, reprezentând maximum 100% din totalul cheltuielilor eligibile, și se acordă numai întreprinderilor înființate de persoanele ale căror planuri de afaceri sunt selectate.

Cuantumul maxim al ajutorului de minimis pentru fiecare întreprindere sprijinită, în parte, este stabilit proporțional cu numărul de locuri de muncă create, după cum urmează:

* Ajutor de minimis mai mic sau egal cu 40.000 de euro – minim 2 locuri de muncă create;
* Ajutor de minimis cu o valoare mai mare de 40.000 de euro dar mai mică sau egală cu 60.000 de euro – minim 3 locuri de muncă create;
* Ajutor de minimis cu o valoare mai mare de 60.000 de euro dar mai mică sau egală cu 80.000 de euro – minim 4 locuri de muncă create;
* Ajutor de minimis cu o valoare mai mare de 80.000 de euro dar mai mică sau egală cu 100.000 de euro – minim 5 locuri de muncă create.

Acordarea acestei finanțări se va realiza în baza unui contract de subvenție, conform schemei de minimis anexate la prezentul ghid.

Ajutorul de minimis se va acorda în două tranșe, după cum urmează:

* + - * tranșă inițială de maximum 75% din valoarea ajutorului de minimis, așa cum a fost acesta aprobat pe baza planului de afaceri și prevăzut în contractul de subvenție încheiat.
      * tranșă finală reprezentând diferența până la valoarea totală a ajutorului de minimis, după ce beneficiarul ajutorului de minimis face dovada că a ocupat locurile de muncă minime asumate prin planul de afaceri proporțional cu valoarea totala a ajutorului de minimis aprobat. În cazul în care în maxim 6 luni beneficiarul ajutorului de minimis nu realizează ocuparea locurilor de muncă minime asumate prin planul de afaceri propoțional cu valoarea toală a ajutorului de minims aprobat pe baza planului de afaceri și menționat în contractul de subvenție, tranșa a doua de ajutor de minimis nu se mai acordă și se demarează procedurile legale de recuperare a tranșei I de subvenție acordate.

**Întreprinderile nou înființate vor trebui să aibă sediul social și, după caz, punctul/ punctele de lucru în regiunea de dezvoltare în care se implementează proiectul.**

Fiecare beneficiar al ajutorului de minimis va trebui să angajeze, la cel târziu 6 luni de la semnarea contractului de ajutor de minimis, cel puțin numărul minim de persoane asumat prin planul de afaceri proporțional cu valoarea ajutorului de minimis aprobat. Locurile de muncă vor fi menținute ocupate pentru o perioadă de minim 12 luni consecutive, din care 6 luni în perioada de implementare a proiectului și 6 luni în perioada de sustenabilitate. Atât în perioada de implementare a planului de afaceri cât și în perioada de sustenabilitate beneficiarul ajutorului de minimis trebuie să asigure menținerea locurilor de muncă în parametrii asumați prin Planul de afaceri (normă de lucru; nivel salarial; etc.)

Persoanele angajate în cadrul întreprinderilor nou înființate vor avea, în mod obligatoriu, domiciliul sau reședința în regiunea de dezvoltare în care se implementează proiectul, în mediul urban sau rural.

În calitatea lor de administratori ai schemelor de antreprenoriat, nici solicitanții, nici partenerii acestora din proiect nu pot încheia contracte de prestări servicii, furnizare de bunuri sau execuție de lucrări cu beneficiarii ajutorului de minimis în cadrul aceluiași proiect.

După semnarea contractului de subvenție, întreprinderile nou create trebuie să-și continue activitatea pentru o perioadă de minimum 18 luni, dintre care 12 luni în etapa a II-a si minimum 6 luni in perioada de sustenabilitate a proiectului.

Toate plățile reprezentând ajutorul de minimis aferent înființării și funcționării întreprinderilor nou create trebuie efectuate de către administratorul de minimis către beneficiarul ajutorului de minimis în cadrul celor 12 luni de funcționare din cadrul etapei II. Toate cheltuielile aferente implementării planurilor de afaceri trebuie angajate în perioada de 12 luni de implementare a planului de afaceri.. Plata cheltuielilor cu implementarea planului de afaceri de către beneficiarul ajutorului de minimis poate fi efectuată și ulterior celor 12 luni de implementare, dar doar pentru cheltuieli necesare implementării planului de afaceri în cele 12 luni din etapa II și doar cheltuieli angajate în perioada de 12 luni de implementare a planului de afaceri în etapa II. În perioada ulterioară de minimum 6 luni, de sustenabilitate, beneficiarul ajutorului de minimis va asigura continuarea funcționării afacerii și va menține ocuparea locurilor de muncă create

Persoanele care fac parte din echipa de proiect, asociații sau angajații din cadrul beneficiarului sau partenerilor săi din proiect nu pot avea calitatea de angajați sau asociați în cadrul întreprinderilor înființate prin proiect.

Persoanele fizice nu pot avea calitatea de asociat, administrator, reprezentant legal sau angajat în cadrul a mai mult de o întreprindere înființată în cadrul acestui program.

În cazul în care întreprinderea se înființează ca societate reglementată de Legea societăţilor nr. 31/1990, republicată, cu modificările şi completările ulterioare, și are mai mult de un asociat, persoana al cărei plan de afaceri a fost selectat în vederea finanțării va trebui să aibă calitatea de asociat majoritar și calitatea de administrator al întreprinderii beneficiare de ajutor de minimis.

**Activitatea 2 Monitorizarea de către administratorul schemei de antreprenoriat a funcționării și dezvoltării afacerilor finanțate (activitate obligatorie)**

În această etapă, administratorul schemei de antreprenoriat desfășoară acțiuni care au ca scop final monitorizarea activității întreprinderilor înființate în cadrul celor 12 luni de implementare a planului de afaceri.

***Elemente generale privind implementarea etapei II:***

* Durata de implementare a etapei II este de maxim 12 luni de la finalizarea etapei I (semnarea contractelor de subvenție)
* Delimitarea în timp a celor 2 etape cadru de implementare a schemei de antreprenoriat (prin stabilirea duratelor maxime de implementare si a cerințelor minime pentru a considera încheiată o etapă) are în vedere proiectul în ansamblu, urmărindu-se trasarea unei limite temporale pentru furnizarea activităților specifice fiecărei etape către toți beneficiarii de ajutor de minimis. Cele 2 etape se pot suprapune parțial, în sensul că administratorul de schemă de antreprenoriat poate începe implementarea etapei a II-a pentru segmentul de grup țintă care a beneficiat de toate activitățile etapei I. În situatia în care administratorul de schemă de antreprenoriat va organiza etapizat concursul de planuri de afaceri, se va asigura că divizarea acestuia nu generează nicio discriminare în efectuarea selecției.
* Etapa II de implementare se va considera finalizată odată cu finalizarea celor 12 luni de implementare a planului de afaceri selectat pentru finanțare.

**Asigurarea sustenabilității:**

* Administratorul schemei de antreprenoriat are obligația de a asigura sustenabilitatea întreprinderilor sprijinite pentru o perioadă de minim 6 luni de la finalizarea etapei II. Sustenabilitatea întreprinderilor este îndeplinită doar atunci când întreprinderile sprijinite funcționează minim 6 luni de la finalizarea etapei a II și asigură menținerea locurilor de muncă în parametrii asumați prin Planul de afaceri (normă de lucru; nivel salarial; etc.). Monitorizarea asigurării sustenabilității întreprinderilor sprijinite se realizează în afara implementării proiectului, de către administratorul schemei de antreprenoriat iar cheltuielile generate de activitatea de monitorizare a întreprinderilor în perioada de sustenabilitate nu sunt eligibile la rambursare prin proiect. În acest sens administratorul schemei de antreprenoriat (solicitantul+partenerii) vor completa și încărca odată cu Cererea de finanțare anexa3– *Declarație de asumare a sustenabilității proiectului*.
* Nerespectarea prevederilor din Ghidul Solicitantului Condiții Specifice cu privire la păstrarea locurilor de muncă asumate prin planul de afaceri în parametri asumați prin Planul de afaceri (norma de lucru; nivel salarial, etc.) constituie motiv pentru recuperarea integrală a ajutorului de minimis acordat.

**Prezentare grafică, pe scurt, funcțiilor și rolurilor entităților implicate în implementarea schemei de antreprenoriat:**

Furnizor de ajutor de minimis –

Ministerul Fondurilor Europene prin Direcția Generală Programe Europene Capital Uman (DGPECU-AMPOCU) și Organismul/Organismele Intermediare responsabile (OIPOCU)

* Elaborează Ghidul Solicitantului Condiții Specifice și Schema de ajutor de minimis
* Evaluează și contractează Cererile de finanțare aferente apelului de propuneri de proiecte în conformitate cu procedurile proprii apicabile
* Recuperează valoarea ajutorului de minimis utilizat abuziv de către beneficiarul ajutorului de *minimis* sau a ajutorului de *minimis* primit cu nerespectarea condițiilor de acordare.
* Păstrează evidențe detaliate privind ajutorul de *minimis* acordat pe o durată de cel puțin 10 ani de la data la care ultima alocare specifică a fost acordată în baza schemei de ajutor de *minimis*.
* Validează respectarea criteriilor de acordare a ajutorului de *minimis* prevăzute în Regulamentul (UE) nr. 1407/2013 al Comisiei din 18 decembrie 2013.

**Administrator al schemei de antreprenoriat –**

Entitate publică sau privată care implementează, în calitate de beneficiar al contractului de finanțare în conformitate cu prevederile aplicabile Programului Operațional Capital Uman 2014-2020 (Solicitantul +partenerii implicați în implementarea proiectului)

Implementează activitățile proiectului finanțat în cadrul apelului de propuneri de proiecte Innotech Student, în conformitate cu Contractul de finanțare, cu Ghidul Solicitantului Condiții Specifice aplicabil, cu documentul Orientări privind accesarea finanțărilor din Programul Operațional Capital Uman 2014-2020; cu legislația națională și comunitară aplicabilă.

* Evaluază și selectează planurile de afaceri pe baza unei metodologii aprobate de Ministerul Fondurilor Europene
* Au obligația de a asigura respectarea de către beneficiarul ajutorului de *minimis* a condițiilor de eligibilitate, în conformitate cu regulile stabilite în prezenta schemă și în Ghidul Solicitantului - Condiții specific;
* Au obligația verificării respectării criteriilor de acordare a ajutorului de *minimis* prevăzute în Regulamentul (UE) nr. 1407/2013 al Comisiei
* semnează cu beneficiarii de ajutor de *minimis* contractele de subvenție, în baza cărora se acordă ajutorul de *minimis*
* Realizează plata sumelor aferente ajutorului de *minimis* către beneficiarii ajutorului de *minimis* în confomitate cu planurile de afaceri selectate și cu normele legale aplicabile
* Au obligația de a monitoriza ajutorul de *minimis* acordat pe toată durata contractului de subvenție precum și în perioada de sustenabilitate

**Administrator al schemei de *minimis*** - persoană juridică delegată de către furnizor să deruleze proceduri în domeniul ajutorului de *minimis* în numele furnizorului. În cadrul schemei de ajutor de *minimis* „Innotech Student”, administratorii schemei de *minimis* sunt administratorii de schemă de antreprenoriat sau entități juridice din componența administratorilor de schemă de antreprenoriat responsabile cu derularea de proceduri în domeniul ajutorului de *minimis*;

* Pentru a beneficia de ajutor de *minimis*, beneficiarul ajutorului de *minimis* are obligația de a implementa planul de afaceri selectat și de a asigura sustenabilitatea activităților în condițiile prevăzute în schemă de ajutor de *minimis* și în Ghidul Solicitantului -Condiții specific
* Are obligația de a raporta furnizorului schemei de ajutor de *minimis*/administratorului schemei de ajutor de *minimis* toate datele și informațiile necesare pentru monitorizarea ajutorului de *minimis*, în formatul pus la dispoziție de către furnizorul schemei.
* are obligația de a restitui, după caz, parțial sau total, valoarea ajutorului de *minimis* primit în situatia nerespectării condițiilor de acordare și utilizare a ajutorului, inclusiv dobânda aferentă.

**Beneficiar de ajutor de *minimis -***

Întreprinderile cărora li se acordă, în cadrul proiectelor finanțate prin POCU 2014-2020, prin intermediul administratorilor schemei de minimis;

**N.B:** Activitățile proiectului se derulează în regiunile de implementare vizate de proiect. Prin excepție, activități specifice se pot desfășura și în afara teritoriului regiunii/regiunilor de implementare cu condiția obligatorie ca grupul țintă vizat prin proiect sa aibă **domiciliul** în regiunea/regiunile de implementare*.*

Excepția mai sus prezentată nu are implicații asupra sediului sociale sau a punctului/punctelor de lucru aferente întreprinderilor sprijinite. Obligativitatea deschiderii și păstrării sediului social și a punctului/punctelor de lucru în regiunea/regiunile de implementare se păstrează pe toată durata implementării planului de afaceri (12 luni de la semnarea contractului de subvenție) și pe toată perioada de sustenabilitate (minim 6 luni de la finalizarea proiectului).

## Teme secundare FSE

În cadrul Axei Prioritare 6/ PI 10.iv sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă (*tema secundară vizată*) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul Axei Prioritare 6. Prin urmare, în cadrul cererii de finanțare se vor evidenția sumele calculate pentru măsurile care vizează teme secundare relevante pentru proiect.**

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

| **Tema secundară** | **Pondere minimă pe proiect** |
| --- | --- |
| 02. Inovare socială | 5% |
| 05. Îmbunătățirea accesibilității, a utilizării și a calității tehnologiilor informației și comunicațiilor | 15% |
| 06. Nediscriminare | 10% |

În dezvoltarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare. Pentru respectiva temă secundară veți avea în vedere un buget care să reprezinte **minim procentul indicat** în tabel calculat la totalul cheltuielilor eligibile ale proiectului.

**În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.**

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[6]](#footnote-6).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Solicitanții și/ sau partenerii eligibili trebuie să evidențieze în formularul de aplicație dacă propunerea de proiect contribuie la inovarea socială, conform celor prezentate mai sus.

## Teme orizontale

În cadrul proiectului va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020. Prin activitățile propuse în cadrul proiectului va trebui să asigurați contribuția la cel puțin una din temele orizontale de mai jos.

* **Dezvoltare durabilă**

Pentru atingerea obiectivelor stabilite prin [Strategia Europa 2020](http://eur-lex.europa.eu/LexUriServ/LexUriServ.do?uri=COM:2010:2020:FIN:EN:PDF), precum și prin [Inițiativa privind locurile de muncă verzi](http://ec.europa.eu/transparency/regdoc/rep/1/2014/RO/1-2014-446-RO-F1-1.Pdf), orientarea către o economie a UE competitivă și cu emisii scăzute de carbon are implicații inclusiv din perspectiva formării profesionale inițiale a forței de muncă.

Integrarea principiului dezvoltării durabile în cadrul proiectelor care converg la îndeplinirea Obiectivului 6.13 al POCU se va putea realiza prin: abordarea acestui principiu în cadrul campaniilor de informare și conștientizare derulate, includerea aspectelor privind dezvoltarea durabilă în tiate fazele de implementare a proiectelor precum și în dezvoltarea planurilor de afaceri, etc.

* **Egalitatea de șanse și non-discriminarea**

Promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă sau orientare sexuală și a dificultăților de acces de orice tip, precum și asigurarea accesului egal la serviciile de interes general sunt teme orizontale care contribuie la atingerea obiectivelor [Strategiei Europa 2020](http://eur-lex.europa.eu/LexUriServ/LexUriServ.do?uri=COM:2010:2020:FIN:EN:PDF). Toate acestea constituie elemente-cheie pentru elaborarea și implementarea proiectelor aferente Obiectivului 6.13 al POCU, în special în ceea ce privește selecția și recrutarea grupului țintă și derularea activităților cu acesta.

Având în vedere identificarea dificultăților de acces și participare la formare profesională inițială în special în rândul persoanelor din mediul rural și al celor aparținând minorității roma, Obiectivului 6.13 al POCU accentuează importanța sprijinirii cu deosebire a acestor categorii de persoane.

* **Utilizarea TIC și contribuția la dezvoltarea de competențe digitale**

Tehnologia influențează aproape fiecare aspect al vieții publice, private sau profesionale. Pentru fiecare persoană, consecința naturală a inovării tehnologice este cerința pentru noi tipuri de competențe. Cu toate acestea, dezvoltarea competențelor nu are un ritm la fel de accelerat precum evoluția tehnologiei, ceea ce creează adesea situații paradoxale: milioane de șomeri, în condițiile în care un număr mare de companii semnalează dificultăți în a recruta personal cu competențe TIC și, implicit, un număr mare de locuri de muncă vacante în acest domeniu. În plus, nevoia de competențe digitale există în aproape toate domeniile: tehnic, economic, medical, artă și arhitectură, etc. și continuă să se extindă. Prin urmare, fiecare persoană trebuie să dețină cel puțin competențe digitale de bază pentru a munci, a învăța și a participa activ în societate.

## Informare și publicitate

Activitatea de informare și publicitate este realizată în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020*, CAPITOLUL 9 „Informare și publicitate”.

## Tipuri de solicitanți şi parteneri eligibili în cadrul apelului

În cadrul acestei cereri de propuneri de proiecte, solicitanții și, dacă e cazul, partenerii eligibili sunt administratorii schemei de antreprenoriat, respectiv:

* Instituţii de învăţământ superior publice şi private, acreditate
* Şcoli doctorale şi graduale cu personalitate juridică, inclusiv parteneriate intre acestea și sectorul privat/ centre de CDI
* Institute/centre de cercetare acreditate, inclusiv institute de cercetare ale Academiei Române
* Academia Română
* Asociaţii profesionale
* Camere de comerţ şi industrie
* Instituții și organizații membre ale Pactelor Regionale și Parteneriatelor Locale pentru Ocupare și Incluziune Socială
* Furnizori de formare profesională continuă autorizaţi, publici şi privaţi;
* Organizaţii sindicale şi patronate;
* Membri ai Comitetelor Sectoriale şi Comitete Sectoriale cu personalitate juridică;
* ONG-uri;
* Parteneriate între categoriile mai sus menționate

Propunerile de proiecte pot fi transmise atât individual, cât și în parteneriat.

În cazul în care administratorul schemei de antreprenoriat presupune existența unui parteneriat între categoriile mai sus menționate, va fi desemnat un lider de parteneriat și vor fi specificate atribuțiile și obligațiile partenerilor, precum și activitățile pe care le va implementa fiecare partener. Administratorul schemei de antreprenoriat este PARTENERIATUL in ansamblu.

Pentru a fi eligibil, administratorul schemei de antreprenoriat trebuie să îndeplinească următoarele condiții cumulative:

A. Condițiile privind capacitatea financiară stipulate în documentul „Orientări privind accesarea finanțărilor în cadrul Programului Operațional Capital Uman 2014-2020”.

B. Condițiile privind capacitatea tehnică:

Pentru a fi eligibil, administratorul schemei de antreprenoriat trebuie să demonstreze îndeplinirea condiției privind capacitatea tehnică, respectiv desfășurarea, între data înființării acestuia și data lansării acestui apel, de activități de formare antreprenorială sau consiliere privind implementarea unor planuri de afaceri sau scheme de granturi care demonstrează capacitatea administratorului de a consilia/selecta/monitoriza acordarea de granturi sau consiliere în implementarea de activități ce presupun gestionarea de resurse financiare. În cazul în care această condiție este demonstrată printr-un proiect/contract de prestări de servicii, este obligatoriu ca activitățile specifice să fi fost inițiate și finalizate în perioada menționată. Pentru dovedirea acestui element al capacităţii tehnice, administratorul schemei va prezenta, după caz, copii după contractele de finanţare, acordurile de parteneriat şi extrasele din anexele relevante la contractele de finanţare (de exemplu, cererea de finanţare, rapoartele finale, etc.) și/sau copii după contractele de prestări de servicii privind activităţilemenţionate și/sau alte documente similare, din care să rezulte explicit experienţa solicitată conform prezentului ghid.

Criteriile de eligibilitate enunțate în cadrul acestei secțiuni, inclusiv cele privind capacitatea tehnică, vor fi evaluate la nivelul parteneriatului, după cum urmează:

* condițiile privind capacitatea financiară vor fi evaluate la nivelul fiecărei entități componente a parteneriatului, conform condițiilor stipulate în Orientări privind accesarea finanțărilor în cadrul Programului Operațional Capital Uman 2014-2020;
* condițiile privind capacitatea tehnică se consideră îndeplinite dacă măcar unul din membrii parteneriatului care realizează în proiect activitatea/activitățile care reclamă dovedirea capacității tehnice: activități de formare antreprenorială sau consiliere privind implementarea unor planuri de afaceri. Avand in vedere gradul de complexitate ridicat al unui proiect elaborat in conditiile acestui apel de proiecte, oricare din activitățile mentionate anterior poate fi realizată de unul sau mai mulți parteneri. In cazul in care una dintre activitatile mentionate anterior este realizată de mai multi parteneri, este suficient ca unul dintre acestia trebuie sa facă dovada îndeplinirii condiției privind capacitatea tehnică.

În cazul în care administratorul de schemă de antreprenoriat este un parteneriat, contractul de finanțare va fi semnat de liderul de parteneriat ca reprezentant al administratorului schemei de antreprenoriat. Contractele de subvenție vor fi încheiate între entitatea/entitățile din cadrul parteneriatului care îndeplinesc calitatea de administrator/administratori al/ai schemei de minimis, pe de o parte, și întreprinderile care au calitatea de beneficiari ai ajutorului de minimis, pe de altă parte.

## Durata de implementare a proiectului

Perioada maximă de implementare a proiectului este de maximum de **20 de luni**. Cererile de finanțare care nu vor vor respecta aceste condiții vor fi respinse.

Calendarul de desfășurare a activităților va fi corelat cu structura anului universitar.

## Grupul țintă al proiectului

În cadrul prezentei cereri de propuneri de proiecte, grupul țintă este format din:

* Studenți (ISCED 5-7) – înmatriculați, la data intrării în operațiune, în ultimul an de studii al ciclului de studii parcurs
* Doctoranzi în ciclul de studii universitare de doctorat
* Cercetători post-doctorat
* Cursanți (ISCED  4, nivel de calificare 5, înmatriculați în colegiile organizate la nivelul instituțiilor de învățământ superior) – înmatriculați, la data intrării în operațiune, în ultimul an de studii al ciclului de studii parcurs

Valoarea minimă a grupului țintă pentru un proiect este de 300 persoane.

Beneficiarii de finanțare nerambursabilă au obligația de a respecta prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date (Regulamentul general privind protecția datelor), precum şi prevederile Directivei 2002/58/CE privind prelucrarea datelor personale si protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal şi protecția vieții private în sectorul comunicațiilor electronice, cu modificările și completările ulterioare. Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada că au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

Cererile de finanțare trebuie să vizeze grupuri țintă **cu domiciliul** în regiunile mai puțin dezvoltate ale României: Nord-Est, Sud-Est, Sud Muntenia, Sud-Vest Oltenia, Vest, Nord-Vest și Centru.

## Indicatorii aplicabili proiectului

Conform Regulamentului (UE) nr. 1304/2013, „Participanți” sunt persoanele care beneficiază în mod direct de o intervenție din FSE/ILMT, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.

Toate datele aferente indicatorilor privind participanții trebuie defalcate în funcție de gen.

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte. Indicatorii aplicabili acestui proiect sunt definiti in Ghidul Indicatorilor care poate fi accesat la adresa: <https://www.fonduri-ue.ro/fisele-individuale-ale-indicatorilor-pocu>.

Cererea de finanțare va include atât indicatorii de realizare (4S129 si/sau 4S130), cât și indicatorul de rezultat (4S116) prezentați în continuare. Pentru fiecare cerere de finanțare, ţintele minime obligatorii pentru indicatorii de realizare/ indicatorul de rezultat sunt următoarele:

**Indicatori de realizare**

|  |  |  |
| --- | --- | --- |
| Cod | Denumire indicator | Ţinta minimă solicitată |
| 4S129 | Persoane (cursanți, studenți) care beneficiază de sprijin pentru tranziția de la școală la viața activă, din care:   * Studenți aparținând minorității roma * Studenți din mediul rural * Studenți netradiționali * Studenți SEN (cu cerințe educaționale speciale) | Ținta minimă cumulată a indicatorilor de realizare 4S129 și 4S130 este de 300 de persoane |
| 4S130 | Persoane (studenți doctorat/ cercetători post-doctorat) care beneficiază de sprijin prin programe doctorat/post-doctorat, din care:   * Roma * din mediul rural * netradițional * SEN |

**Indicatori de rezultat**

|  |  |  |
| --- | --- | --- |
| Cod | Denumire indicator | Ţinta minimă solicitată |
| 4S116 | Cursanți/ studenți care își găsesc un loc de muncă la încetarea calității de participant, din care:   * Studenți aparținând minorității roma * Studenți din mediul rural * Studenți netradiționali * Studenţi SEN (cu cerințe educaționale speciale) | Ținta minimă pentru indicatorul 4S116 este egala cu numărul de întreprinderi sprijinite în cadrul proiectului. |

NB: Ținta minimă pentru indicatorul 4S116 este egala cu numărul de întreprinderi sprijinite în cadrul proiectului. Aplicantul va cuantifica pentru indicatorul de rezultat toate locurile de munca nou create in cadrul proiectului, pentru angajatii care au calitatea de participanti in cadrul proiectului.

Nu este obligatoriu ca în cadrul cererii de finanțare să fie incluse sub-diviziunile/sub-categoriile de indicatori.

## Alocarea financiară stabilită pentru apelul de proiecte

Suma alocată prezentului apel este de 20.000.000 euro, din care contribuția UE este de 17.000.000 euro (corespunzând unei contribuții UE de 85%), iar contribuția națională este de 3.000.000 euro (corespunzând unei contribuții naționale de 15%).

## Valoarea maximă a proiectului

Bugetul proiectului va fi exprimat DOAR în lei. Cursul de schimb care va fi utilizat de beneficiar pentru verificarea încadrării bugetului proiectului în valoarea maximă eligibilă a proiectului, este cursul Inforeuro disponibil la următoarea adresa:

http://ec.europa.eu/budget/contracts\_grants/info\_contracts/inforeuro/index\_en.cfm.

În cadrul acestui apel de proiecte se va considera cursul Inforeuro aferent lunii \_\_\_\_\_\_ 2020, respectiv 1 EURO = \_\_\_\_\_\_\_\_\_RON

Valoarea eligibilă a unui proiect este de **maximum 2.000.000 euro.**

Minumum 70% din bugetul proiectului va fi alocat subvențiilor pentru înființarea afacerilor (cheltuieli care intră sub incidența ajutorului de minimis);

Maximum 30% din bugetul proiectului va fi alocat cheltuielilor care nu fac obiectul schemei de ajutor de minimis.

Respectarea procentelor mai sus menționate sunt criterii de eligibilitate, nerespectarea prevederilor mai sus menționate reprezintă criteriu de eligibilitate.

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

## Cofinanțarea națională (cofinanțarea publică și cofinanțarea proprie)

**A. Contributia solicitantului/partenerilor pentru cheltuielile care nu fac obiectul schemei de ajutor de minimis**

Contribuția eligibilă minimă a solicitantului reprezintă procentul din valoarea totală eligibilă a proiectului propus, care va fi suportat de solicitant, conform cerințelor prevăzute în documentul *Orientări privind accesarea finanțărilor în cadrul Programului Operațional Capital Uman 2014 – 2020*.

**B. Contributia solicitantului/partenerilor pentru cheltuielile care fac obiectul schemei de ajutor de minimis**

În cadrul prezentului apel de propuneri de proiecte/ ghid al solicitantului – conditii specifice, pentru cheltuielile care fac obiectul schemei de ajutor de minimis, contribuția eligibilă minimă a solicitantului și partenerilor, după caz, din totalul costurilor eligibile este **0 (zero).**

## Regiunea/ regiunile de dezvoltare vizate de apel

Cererile de finanțare trebuie să vizeze grupuri țintă cu domiciliul în regiunile mai puțin dezvoltate ale României: Nord-Est, Sud-Est, Sud Muntenia, Sud-Vest Oltenia, Vest, Nord-Vest și Centru.

Proiectele pot fi implementate atât la nivel regional, cât și multi-regional

# CAPITOLUL 2. Reguli pentru acordarea finanțării

## Eligibilitatea solicitantului și a partenerilor

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*.

## Eligibilitatea proiectului

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*.

## Eligibilitatea cheltuielilor

Lista orientativă privind incadrarea cheltuielilor eligibile aferente proiectului in categoriile/subcategoriile de cheltuieli conform MySMIS:

|  | **Categorie MySMIS** | | **Subcategorie MySMIS** | **Subcategoria (descrierea cheltuielii) conține:** |
| --- | --- | --- | --- | --- |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | | |
| **Cheltuielile eligibile directe care nu intră sub incidența ajutorului de minimis** | 9-Cheltuieli aferente managementului de proiect | | 23 - Cheltuieli salariale cu managerul de proiect | * Salariu manager de proiect |
| 25-Cheltuieli salariale | | 83-Cheltuieli salariale cu personalul implicat în implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect. |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții angajat şi angajator pentru manager de proiect * Contribuții angajați şi angajatori pentru personalul implicat in implementarea proiectului altele decât management de proiect. |
| 87 - Onorarii/venituri asimilate salariilor pentru experti proprii/cooptati | * Onorarii/venituri asimilate salariilor pentru experti proprii/cooptati |
| 27-Cheltuieli cu deplasarea | | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| 97-Cheltuieli cu deplasarea pentru participanţi - grup ţintă | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| 29-Cheltuieli cu servicii | | 100-Cheltuieli pentru consultanță și expertiză, inclusiv pentru elaborare PMUD | * Cheltuieli aferente diverselor achiziții de servicii specializate, pentru care beneficiarul nu are expertiza necesară (de exemplu servicii de consiliere și orientare profesională, asistență juridică, dezvoltarea de aplicatii și sisteme informatice, elaborare de studii etc.)   N.B: Cheltuielile cu serviciile achiziționate au în vedere exclusive servicii destinate implementării activităților cu și pentru grupul țintă, serviciile destinate implementării generale a proiectului (management de proiect, activități suport pentru managerul de proiect) nu sunt eligibile, de exemplu: servicii de consiliere sau consultanță juridică pentru implementarea proiectului, servicii de audit a proiectului, servicii de contabilitate a proiectului. |
| 104-Cheltuieli cu servicii pentru organizarea de evenimente și cursuri de formare | * Servicii de transport de materiale şi echipamente * Pachete complete conținând transport, cazarea şi/sau hrana participanților/ personalului propriu * Organizarea de evenimente * Editarea şi tipărirea de materiale pentru sesiuni de instruire/formare * Servicii de catering; * Servicii de sonorizare. * Cheltuieli pentru închiriere sală, echipamente/dotări; * Cheltuieli cu servicii de formare; * Cheltuieli pentru onorarii aferente lectorilor/moderatorilor/vorbitorilor cheie in cadrul unui eveniment, precum și persoane care participă/contribuie la realizarea evenimentului; * Cheltuieli pentru servicii de traducere şi interpretariat aferente activităţilor realizate; |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | | 32-Cheltuieli cu taxe/ abonamente/ cotizații/ acorduri/ autorizații / garantii bancare necesare pentru implementarea proiectului | * Achiziționare de publicații, cărți, reviste de specialitate, materiale educaționale relevante pentru proiect, în format tipărit, audio şi/ sau electronic * Taxe de eliberare a certificatelor de calificare/ absolvire * Taxe de participare la programe de formare/ educație |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | | 70-Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Multiplicare * Etc. |
| 22 - Cheltuieli cu achiziția de active necorporale | | 76 - cheltuieli cu achiziția de active necorporale | * Concesiuni, brevete, licente, mărci comerciale, drepturi și active similare, aplicații informatice |
| 23-Cheltuieli cu hrana | | 81-Cheltuieli cu hrana | * Cheltuieli cu hrana pentru participanți (grup țintă) și alți participanți la activitățile proiectului |
| 26 - cheltuieli cu subventii/burse/premii | | 91-Subventii | * Subventii (ajutoare, premii) pentru cursanti pe perioada derularii cursului[[7]](#footnote-7) |
| 5-Cheltuieli cu închirierea, altele decât cele prevăzute la cheltuielile generale de administrație | | 9-Cheltuieli cu închirierea, altele decât cele prevăzute la cheltuielile generale de administrație | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| 4-Cheltuieli de leasing | | 8-Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile şi imobile |
| 28-Cheltuieli de tip FEDR | | 163 - cheltuieli de tip FEDR cu exceptia constructiilor, terenurilor, achizitia imobilelor | * Echipamente de calcul şi echipamente periferice de calcul * Cablare rețea internă * Achiziționare şi instalare de sisteme şi echipamente pentru persoane cu dizabilități * Mobilier, birotică, echipamente de protecție a valorilor umane şi materiale |
| **Cheltuieli eligibile directe care intră sub incidența ajutorului de minimis** | 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | | 32 - cheltuieli cu taxe/abonamente/cotizații/acorduri/ autorizații/garantii bancare necesare pentru implementarea proiectului | Taxe pentru înființarea de intreprinderi[[8]](#footnote-8) |
| 26-Cheltuieli cu subvenții/ burse/ premii/ ajutoare | | 159-Subvenții pentru înființarea unei afaceri (antreprenoriat)[[9]](#footnote-9) | 1. Cheltuieli cu salariile personalului nou angajat  1.1. Cheltuieli salariale  1.2 Venituri asimilate salariilor pentru experți proprii/ cooptați  1.3. Contribuţii sociale aferente cheltuielilor salariale şi cheltuielilor asimilate acestora (contribuţii angajaţi şi angajatori)  2. Cheltuieli cu deplasarea personalului întreprinderilor sprijinite:  2.1 Cheltuieli pentru cazare  2.2 Cheltuieli cu diurna personalului propriu  2.3 Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanța dintre locul de cazare şi locul delegării)  2.4 Taxe şi asigurări de călătorie și asigurări medicale aferente deplasării  3. Cheltuieli aferente diverselor achiziţii de servicii specializate, pentru care beneficiarul ajutorului de minimis nu are expertiza necesară  4. Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile, alte cheltuieli pentru investiţii necesare funcţionării întreprinderilor  5. Cheltuieli cu închirierea de sedii (inclusiv depozite), spații pentru desfășurarea diverselor activități ale întreprinderii, echipamente, vehicule, diverse bunuri  6. Cheltuieli de leasing fără achiziție (leasing operațional) aferente funcţionării întreprinderilor (rate de leasing operațional plătite de întreprindere pentru: echipamente, vehicule, diverse bunuri mobile și imobile)  7. Utilităţi aferente funcţionării întreprinderilor  8. Servicii de administrare a clădirilor aferente funcţionării întreprinderilor  9. Servicii de întreţinere şi reparare de echipamente şi mijloace de transport aferente funcţionării întreprinderilor  10. Arhivare de documente aferente funcţionării întreprinderilor  11. Amortizare de active aferente funcţionării întreprinderilor  12. Cheltuieli financiare şi juridice (notariale) aferente funcţionării întreprinderilor  13. Conectare la reţele informatice aferente funcţionării întreprinderilor  14. Cheltuieli de informare şi publicitate aferente funcţionării întreprinderilor  15. Alte cheltuieli aferente funcţionării întreprinderilor  15.1. Prelucrare de date  15.2. Întreţinere, actualizare şi dezvoltare de aplicaţii informatice  15.3. Achiziţionare de publicaţii, cărţi, reviste de specialitate relevante pentru operaţiune, în format tipărit şi/sau electronic  15.4. Concesiuni, brevete, licenţe, mărci comerciale, drepturi şi active similare  16. Cheltuielile aferente garanțiilor oferite de bănci sau alte instituții financiare |
| **Cheltuieli directe** | | | | |
| **Cheltuieli indirecte**  **Cheltuielile eligibile indirecte reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități.** | | | | |
| **Cheltuieli eligibile indirecte** | | 44-Cheltuieli indirecte conform art. 68 | 166-Cheltuieli indirecte conform art. 68 | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Cheltuieli cu dezvoltarea de aplicatii informatice * Cheltuieli de consultanța si expertiza de care beneficiarul are nevoie pentru derularea corespunzătoare a managementului de proiect (expertiza financiară, achiziții publice) * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + d) cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca ca rata forfetară de maxim 15% din costurile directe cu personalul, prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului. | | |

**Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020.*

La nivel de proiect pot fi decontate cheltuieli plafonate procentual, după cum urmează:

* **Cheltuieli de tip FEDR** **aferente cheltuielilor directe**: maximum 10% din cheltuielile directe ale proiectului.
* **Cheltuielile indirecte** vor fi decontate ca finanțare forfetară de maximum 15% din costurile directe cu personalul prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.
* Cheltuielile pentru măsurile care vizează înființarea și funcționarea de întreprinderi vor fi tratate ca subvenții/ ajutor de minimis, prin urmare aceste cheltuieli nu vor fi cuantificate drept cheltuieli de tip FEDR.
* Pe perioada de implementare a cursurilor de formare persoanele din grupul țintă pot beneficia de o subvenție în cuantum de maxim 5 lei/ora curs.
* Pe perioada derulării stagiului de practică și a activităților în întreprinderea simulată – persoanele din grupul țintă al căror plan de afaceri a fost selectat pentru finanțare pot beneficia de o subvenție în cuantum de maxim 750 de lei/persoană – condiționată de o rată de prezență de minim 90% din timpul total de derulare a celor două activități.
* Intreprinderile infiintate in cadrul proiectului se pot adresa structurilor teritoriale ale ANOFM pentru a beneficia, pentru persoanele angajate in cadrul acestora, de subvențiile acordate in baza Legii 76/2002 privind sistemul asigurărilor pentru şomaj şi stimularea ocupării forţei de muncă, cu modificarile si completarile ulterioare. In situatia in care intreprinderile infiintate in cadrul proiectului opteaza pentru subventionarea locurilor de munca create, in conformitate cu prevederile Legii 76/2002 privind sistemul asigurărilor pentru şomaj şi stimularea ocupării forţei de muncă, cu modificarile si completarile ulterioare, NU vor fi incluse in bugetul planurilor de afaceri cheltuielile salariale ce urmeaza a fi decontate in baza Legii 76/2002 privind sistemul asigurărilor pentru şomaj şi stimularea ocupării forţei de muncă, cu modificarile si completarile ulterioare.

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*.

# CAPITOLUL 3. Completarea cererii de finanțare

Completarea cererii de finanțare se realizează în conformitate cu documentul *Orientări privind accesarea finanțărilor în cadrul Programului Operațional Capital Uman 2014-2020*.

# CAPITOLUL 4. Procesul de evaluare și selecție a proiectelor

Selecția proiectelor se efectuează în conformitate cu prevederile: documentului *Orientări privind accesarea finanțărilor în cadrul Programului Operațional Capital Uman 2014-2020*, *Metodologiei de evaluare și selecție a proiectelor POCU*, Grilei de verificare a conformității administrative și a eligibilității, Grilei de evaluare și selecție tehnica si financiara.

# CAPITOLUL 5. Depunerea și soluționarea contestațiilor

Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020*, si cele ale *Metodologiei de verificare, evaluare și selecție a proiectelor POCU*.

Termenul estimat de finalizare a evaluării (inclusiv soluționarea contestațiilor) este \_\_\_\_\_\_\_\_2020.

# CAPITOLUL 6. Contractarea proiectelor – descrierea procesului

Procesul de contractare se desfășoară în conformitate cu prevederile ghidului general *Orientări privind accesarea finanțărilor în cadrul Programului Operațional Capital Uman 2014-2020*.

Termenul estimat de finalizare a procesului de contractare este \_\_\_\_\_\_\_2020.

# CAPITOLUL 7. ANEXE

Anexa 1: Criteriile de verificare a conformității administrative și a eligibilității

Anexa 2: Criterii de evaluare și selecție

Anexa 3: Declarație de asumare a sustenabilității proiectului

Anexa 4: Lista codurilor CAEN aferente direcţiilor de politică industrială menţionate în Strategia Naţională pentru Competitivitate 2014-2020

Anexa 4 bis: Lista domeniilor si subdomeniilor de specializare inteligenta si sanatate

Anexa 5: Schema de minimis

Anexa 6 Contract de subventie – conditii minime

1. http://www.insse.ro/cms/ro/content/tinerii-pe-pia%C5%A3a-muncii [↑](#footnote-ref-1)
2. Prin „muncă în timpul studiilor” se înțelege, în contextul anchetei INS, orice activitate prestată în timpul studiilor de cel mai înalt nivel absolvite prin care respondentul a realizat un contact real cu piața muncii și pe care o consideră, în mod subiectiv, a fi „muncă”. S-au inclus aici: activitățile plătite sau nu desfășurate în afara programei școlare (activități desfășurate ca salariat sau pe cont propriu în timpul vacanțelor școlare sau în timpul liber, activități de voluntariat sau cele desfășurate ca lucrător familial în cadrul unei afaceri de familie); activitatea desfășurată de elevi/studenți în cadrul stagiilor de pregătire practică dacă aceasta s-a desfășurat la un operator economic sau instituție și dacă respondentul s-a perceput ca „lucrând” în perioada respectivă*.* [↑](#footnote-ref-2)
3. Din primul grup de țâri fac parte Germania, Danemarca, Finlanda, Suedia, Austria, Irlanda, Olanda, Marea Britanie, Belgia și Franța, iar din al doilea grup fac parte Estonia, Slovenia, Spania, Italia, Portugalia, Grecia, Malta, Cipru și Luxemburg (*Sursa:* <http://www.minind.ro/strategie_competitivitate/Strategia_Nationala_de_Competitivitate_Anexa_1.pdf>) [↑](#footnote-ref-3)
4. Ministerul Economiei (2013), “Analiza socio-economică”, Grupul de lucru Competitivitate [↑](#footnote-ref-4)
5. HG nr. 775/2015 modificată prin HG nr. 640/2018 [↑](#footnote-ref-5)
6. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-6)
7. În cadrul prezentului apel de propuneri de proiecte prin *cursuri* se înțelege: participarea la cursul de formare profesionala în competențe antreprenoriale; participarea la activitățile întreprinderii simulate și respectiv participarea la stagiul de practică. [↑](#footnote-ref-7)
8. Cheltuiala aferentă taxelor pentru înființarea de intreprinderi, efectuată înaintea semnării contractului de subvenție, se decontează către beneficiarii de ajutor de minimis după semnarea contractului de subvenție. [↑](#footnote-ref-8)
9. Cheltuielile aferente subvențiilor pentru înființarea unei afaceri (antreprenoriat) se decontează către beneficiarii de ajutor de minimis după semnarea contractului de subvenție, în conformitate cu prevederile legale aplicabile în domeniul finanțării nerambursabile din fonduri europene. [↑](#footnote-ref-9)